作者：刘辰翁
词牌/韵律：金缕曲・贺新郎

paragraphs: 绝北寒声动。
渺黄昏、叶满长安，云迷章贡。
最苦周公千年后，正与莽新同梦。
五十国、纷纷入中。
摇颺都人歌郿坞，问何如、昨日菘高颂。
胪九锡，竟谁风。
当初共道擎天重。
奈天教、垓下风寒，滹沱兵冻。
寂寞放翁南园记，带得园柑进奉。
怅回首、何人修凤。
寄语权门趋炎者，这朝廷、不是邦昌宋。
真与赝，可能共。